Մինաս Գոճայեան

Մինաս Գոճայեան ծնած է (13 Մարտ, 1946-ին, Պէյրութ): Վաստակաւոր ուսուցիչ, կրթական մշակ եւ մանկավարժ: Խմբագիր, հրապարակագիր:


== Կենսագրութիւն ==
Դոկտոր Մինաս Գոճայեան արմատներով կիլիկեցի, ծնունդով լիբանանցի, իսկ այժմ լոսանճելըսաբնակ մտաւորականը նախակրթութիւնը ստացած է Պէյրութի Ռուբինեան վարժարանը, իսկ երկրորդական ուսումը` ՀԲԸՄ Յովակիմեան-Մանուկեան վարժարանը, ապա հետեւած է Alliance Francaise-ի լեզուի եւ գրականութեան դասընթացքներու Փարիզի մէջ: Աւարտած է Երեւանի Պետական Համալսարանի Բանասիրական ճիւղը, միաժամանակ հետեւելով հնագոյն պատմութեան եւ հնագիտութեան դասընթացքներու:
Տոքթորական աստիճան կը ստանայ 1980-ին:
Հայոց լեզու, գրականութիւն, պատմութիւն եւ մշակոյթ դասաւանդած է Կիպրոսի Մելգոնեան Կրթական Հաստատութենէն եւ Լոս Անճելըսի ՀԲԸՄ Մանուկեան-Տեմիրճեան վարժարանէն ներս:


== Կրթական ասպարէզ ==
Դոկտոր Մինաս Գոճայեան 1978-1991 թ. պաշտօնավարած է ՀԲԸՄ Մելգոնեան Կրթական Հաստատութենէն ներս որպէս հայոց լեզուի, գրականութեան, պատմութեան եւ մշակոյթի ուսուցիչ:
1991-էն մինչեւ օրս կը դասաւանդէ ՀԲԸՄ Մանուկեան-Տեմիրճեան վարժարանէն ներս (Քալիֆորնիա):


== Խմբագրական եւ Մամուլի աշխատակցութիւններ ==
Ան աշխատակցած է ու կը շարունակէ աշխատակցիլ սփիւռքահայ մամուլին՝ Պէյրութէն Երեւան ու Լոս Անճելըս, յատկապէս Ռամկավար Ազատական Կուսակցութեան պաշտօնաթերթ «Նոր Օր»ին, որուն խմբագրական կազմին անդամ է քսան տարիէ ի վեր եւ եղած է անոր պատասխանատու խմբագիրը:
Անգլիատառ AIM-ի հիմնադիր-խմբագիրներէն է եւ ներկայիս մաս կը կազմէ Keghart.com-ի խմբագրութեան: Պատասխանատու խմբագիրն է Երուսաղէմի «Սիոն» պաշտօնաթերթին:


== Հրատարակութիւններ ==
Դոկտոր Մինաս Գոճայեան 2006-ին հրատարակած է «Չորք-Մարզպանի (Տէօրթեօլ) յուշամատեան պատմագիրքը»:
Կազմակերպութեամբ «Կամար» պարբերաթերթի խմբագրակազմին՝ 16 Յունուար 2014-ի երեկոյեան ժամը 7:30-ին, Զալքայի Հայ կաթողիկէ Ս. Խաչ եկեղեցւոյ սրահին մէջ տեղի ունեցաւ սփիւռքահայ մանկավարժ, հրապարակագիր, կրթական մշակ Տոքթոր Մինաս Գոճայեանի նորագոյն գործերէն` «Մորմոքող անցեալի արահետներով. Ուխտագնացութիւն դէպի պատմական Հայաստան» խորագրեալ գիրքին շնորհահանդէս-գինեձօնը` ներկայութեամբ կրթական մշակներու, մտաւորական դէմքերու, հոգեւոր հայրերու եւ գրասէր ազգայիններու հոծ բազմութեան:

Տոքթոր Մինաս Գոճայեան պատրաստած է հայոց գրականութեան ընթերցարաններ եւ հայոց պատմութեան դասագիրքերու շարքը: Ինչպէս նաեւ պարզեցուցած ու ամփոփած է «Գէորգ Մարզպետունի» եւ «Թորոս Լեւոնի» պատմավէպերը:


== Շքանշան ==
22 Ապրիլ, 2012-ին, Պըրպենք քաղաքի (Քալիֆորնիա) Սրբոց Ղեւոնդեանց Մայր տաճարին մէջ ընկեր Տոքթ. Մինաս Գոճայեան արժանացաւ Ն.Ս.Օ.Տ.Տ. Գարեգին Բ. Կաթողիկոսի սրբատառ Կոնդակին եւ պարգեւատրուեցաւ Սուրբ Սահակ եւ Սուրբ Մեսրոպ շքանշանով՝ իր բազմամեայ ուսուցչական, մանկավարժական ու հասարակական գործունէութեան առթիւ՝ ձեռամբ Թեմիս Բարեջան Առաջնորդ Տ. Յովնան Արք. Տէրտէրեանի:


== Աղբիւրներ ==
Դոկտոր Մինաս Գոճայեան
ԿՐԹԱԿԱՆ ՀԱՍՏԱՏՈՒԹԵԱՆ 90-ԱՄԵԱԿ
Մինաս Գոճայեան Կեանքին հետ , Գիրք Ծննդոց, Խորտակուած Կեանքեր , Պատմութիւն Չորք-Մարզպանի (Տէօրթեօլ) 
Մինաս Գոճայեանի «Մորմոքող Անցեալի Արահետներով. Ուխտագնացութիւն Դէպի Պատմական Հայաստան» Գիրքին Շնորհահանդէսը
Քարերն Ալ Կը Խօսին
ՄԵԼԳՈՆԵԱՆ ԿՐԹԱԿԱՆ ՀԱՍՏԱՏՈՒԹԵԱՆ 90-ԱՄԵԱԿ.- Կարօտ, Յոյսեր Եւ Ակնկալութիւններ
Պատմութիւն Չորք֊Մարզպանի (Տէօրթ֊Եոլ):
անցեալի արահետներով: ուխտագնացութիւն դէպի Պատմական Հայաստան, 2011 եւ 2012
Մեսրոպ-Ս. Սահակ» Շքանշան՝ Դոկտ. Մինաս Գոճայեան
Ընկեր Դոկտ. Մինաս Գոճայեան,  Կը Պարգեւատրու Սուրբ Սահակ Եւ Սուրբ Մեսրոպ Շքանշանով
ՍՐՏԻ ԽՕՍՔ
Գոճայեան. Մեզմէ շատերու համար հանելուկ մը եղաւ ոմանց ելոյթներու բացակայութիւնը, երբ մարդիկ պատրաստուած էին եւ կարեւոր բաներ ունէին ներկայացնելու։